
REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI

Rizmoic 200 µg plėvele dengtos tabletės 

Naldemedinas

STV-274

I. BENDROJI DALIS

	[bookmark: _Hlk187088187]1.1
	Pareiškėjas/ pareiškėjo atstovas
	UAB „Viatris“

	1.2
	Vaistinio preparato registracijos data 

	2019 m. vasario 18 d.

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)



	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☐ Taip        ☒ Ne


	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)
	☐ Taip        ☒ Ne

	1.6
	Teikiama kompensuoti terapinė indikacija 

Kodas pagal TLK-10 AM
	Rizmoic skirtas opioidų sukeltam vidurių užkietėjimui (OSVU) gydyti suaugusiems pacientams, kurie anksčiau buvo gydomi vidurių laisvinamuoju vaistiniu preparatu.

Y45.0

	1.7
	Teikiamos skyrimo sąlygos 
	Neteikiama


	1.8
	Ekonominė analizė
	☒ Kaštų naudingumo analizė
☒ Kaštų mažinimo analizė
☐ Neteikiama





1. KLINIKINIO VERTINIMO APIBENDRINIMAS

Dėl poveikio egzogeniniams opioidų agonistams centrinėje nervų sistemoje opioidai gali sukelti nepageidaujamą poveikį virškinimo traktui (VT). Terminas "opioidų sukelta žarnyno disfunkcija" (angl. opioid-induced bowel dysfunction; OIBD) apima įvairius simptomus, įskaitant pykinimą, vėmimą, pilvo pūtimą ir skrandžio- stemplės refliuksą.
Opioidų sukeltas vidurių užkietėjimas (OSVU) yra labiausiai paplitęs OIBD potipis, pasireiškiantis pacientams, vartojantiems opioidus sergant onkologinėmis ligomis, ir vartojantiems opioidus lėtiniam ne onkologinių ligų sukelto skausmo gydymui. OSVU yra susijęs su sumažėjusiu darbingumu, gyvenimo kokybės pablogėjimu ir didesniu sveikatos priežiūros paslaugų poreikiu. Nustatyta, kad OSVU dažniau išsivysto pacientams, vartojantiems opioidus ne mažiau kaip 2 metus, nei tiems, kurie vartoja mažiau nei 6 mėnesius.
Remiantis Europos ekspertų susitarimu (Wobbe B. ir kt., 2026), dėl vidurių užkietėjimo sudėtingumo, standartinius vidurius laisvinančius vaistus, ypač makrogolį arba laipsnišką stimuliuojančių ir osmosinių medžiagų derinį, reikia pradėti vartoti anksti, kartu su opioidais (ypač didelės rizikos pacientams, kuriems taikoma imobilizacija ir pan.), arba vos pasireiškus pirmiesiems vidurių užkietėjimo požymiams. Jei vidurių užkietėjimas nepraeina nepaisant tinkamo vidurių laisvinamųjų vaistų vartojimo, gydymas turi būti peržiūrėtas ir apsvarstytas gydymas periferinio poveikio μ-opioidų receptorių antagonistais (angl. Peripheral μ-Opioid Receptor Antagonists, PAMORA). Naldemedinas yra opioidų miu, delta ir kapa opioidinių receptorių antagonistas. Naldemedinas yra periferiškai veikiantis miu opioidinių receptorių antagonistas audiniuose, pvz., virškinimo trakte, taip mažindamas vidurių užkietėjimą sukeliantį opioidų poveikį, nekeisdamas centrine nervų sistema (CNS) perduodamo skausmą malšinančio opioidų poveikio. 
Įvertinus klinkinę praktiką Lietuvoje, tinkamas palyginamasis gydymas naldemedinui, kai vaistas būtų skiriamas onkologinėmis ir onkohematologinėmis sergantiems pacientams, yra tos pačios grupės (periferinių opioidinių receptorių antagonistai) vaistinis preparatas metilnatreksono bromidas. Pacientams, kuriems pasireiškia lėtinis ne vėžio sukeliamas skausmas ir OSVU, kompensuojamų vaistinių preparatų nėra, todėl tinkamas palyginamasis gydymas yra placebas. Palyginamais  veiksmingumas buvo vertintas dviejose pacientų populiacijose: opioidų vartojantiems onkologinėmis ligomis sergančių pacientų ir opioidų vartojantiems neonkologinėmis ligomis sergančių pacientų.
Tiesioginis palyginimas
Neonkologinėmis ligomis sergantys pacientai
Naldemedino palyginamasis veiksmingumas ir saugumas, pacientų, kuriems nustatytas ne vėžio sukeltas lėtinis skausmas ir OSVU populiacijoje, grindžiamas identiškais, atsitiktinių imčių, dvigubai koduotais, placebu kontroliuojamais klinikiniais tyrimais V9231, V9232 ir V9235. Tyrimų V9231 ir V9232 metu OSVU buvo patvirtintas visu 2 savaičių įvadiniu laikotarpiu, jis buvo apibrėžiamas kaip ne daugiau nei iš viso 4 savaiminiai pasituštinimai (SP) per 14 dienų iš eilės ir < 3 SP tam tikrą savaitę, kai bent 25 % SP atvejų yra susiję viena ar daugiau iš šių būklių: (1) stanginimasis, (2) kietos arba gumuliuotos išmatos; (3) nevisiško išsituštinimo pojūtis ir (4) išangės ir tiesiosios žarnos obstrukcijos / užsikimšimo pojūtis. Tyrimo V9235 metu OSVU buvo patvirtintas per 2 savaičių įvadinį laikotarpį, jis buvo apibrėžiamas kaip ne daugiau nei iš viso 4 SP per 14 dienų iš eilės ir < 3 SP tam tikrą savaitę (SP buvo apibrėžiamas kaip pasituštinimas, nevartojus pagalbinio vidurių paleidžiamojo vaistinio preparato per paskutines 24 valandas). Pateikti tyrimai buvo identiško dizaino ir buvo vykdomi pagal vienodą protokolą.
Klinikinių tyrimų V9231 ir V9232 pirminės vertinamosios baigties rezultatai placebo ir naldemedino grupėse skyrėsi statistiškai reikšmingai, buvo įrodytas didesnis naldemedino efektyvumas, pacientų, turinčių ne vėžio sukeltą lėtinį skausmą ir OSVU, populiacijoje. Tyrimų V9231 ir V9232 metu nustatytas statistiškai reikšmingas pirminės vertinamosios baigties skirtumas gydymo naldemedinu grupėje ir placebo grupėje (lentelė).
Vertinant pirminės vertinamosios baigties rezultatus atskiruose tyrimuose buvo nustatyta, kad V9231 tyrime skirtumas tarp grupių buvo 13 proc. ir buvo mažesnis nei pagal iš anksto numatytą statistinį planą (15 proc.), o antrajame tyrime viršijo numatytą ribą (18,9 proc.). Antrinių vertinamųjų baigčių rezultatai skyrėsi statistiškai reikšmingai, buvo įrodytas naldemedino pranašumas lyginant su placebu ir bendroje populiacijoje. 
Vertinama, kad skirtumas abiejuose tyrimuose buvo ne tik statistiškai, bet ir kliniškai reikšmingas. 
Po abiejų tyrimų duomenų sujungimo, pirminės vertinamosios baigties rezultatai parodė, kad pacientų, pasiekusių atsaką į gydymą dalis, buvo 50,1 naldemedino ir 34,1 proc. placebo grupėse (skirtumas tarp palyginamųjų grupių buvo 16 proc. ir buvo statistiškai reikšmingas (p<0,001) bei viršijo iš anksto numatytą ribą (15 proc.). 
Apibendrinant V9231, V9232 ir V9235 klinikinių tyrimų rezultatus, nustatyta, kad populiacijoje pacientų patiriančių ne vėžio sukeltą lėtinį skausmą ir OSVU, naldemedino efektyvumas yra didesnis nei placebo. Gydymo metu atsiradusių nepageidaujamų reiškinių dažnis buvo panašus naldemedino ir placebo grupėse. 

	Netiesioginis palyginimas
Onkologinėmis ligomis sergantys pacientai
Paraiškoje pateiktos dvi literatūros apžvalgas ir tinklines meta-analizes. Vienoje iš apžvalgų buvo įtraukti 27 randomizuoti kontroliuojami tyrimai, iš kurių 5 buvo įtraukti pacientai, sergantys onkologine liga. Antrojoje apžvalgoje visuose įtrauktuose klinikiniuose tyrimuose >58 proc. populiacijos sudarė pacientai, sergantys onkologine liga, todėl laikoma, kad netiesioginio palyginimo analizės populiacija atitinka Lietuvos pacientų sergančių onkologine liga ir opoidinių vaistų sukeltu OSVU populiaciją. Netiesioginio palyginimo analizėje palyginamasis vaistinis preparatas metilnatreksonas atitinka įprastinę klinikinę praktiką Lietuvoje. 
Netiesioginės analizės rezultatai parodė, kad vėžiu sergančių ir OSVU turinčių pacientų populiacijoje naldemedino ir metilnaltreksono bromido palyginamasis veiksmingumas statistiškai ir kliniškai reikšmingai nesiskyrė. Pagrindiniai sisteminių literatūros apžvalgų ribotumai buvo nedidėlė dalis RCT, kurių populiaciją sudarė vėžiu sergantys pacientai (Luthra et al) ir didelis duomenų heterogeniškumas. Netiesioginė saugumo analizė tarp metilnaltreksono ir naldemedino nebuvo atlikta. Abu vaistiniai preparatai netiesiogiai palyginti su placebu ir nustatyta, kad absoliučios daugumos nepageidaujamų reakcijų dažnis nesiskyrė, todėl daroma išvada, kad ir metilnaltreksono bromido bei naldemedino saugumo duomenys yra panašūs.
Apibendrinant tiesioginio ir netiesioginio palyginimo tyrimų rezultatus vertinama, kad pacientų, patiriančių ne vėžio sukeltą lėtinį skausmą ir OSVU populiacijoje, siūlomo kompensuoti vaistinio preparato palyginamasis veiksmingumas yra įvertintas kaip didesnis lyginant su įprasta klinikine praktika (placebas), o pacientų, patiriančių vėžio sukeltą lėtinį skausmą ir OSVU populiacijoje, siūlomo kompensuoti vaistinio preparato palyginamasis veiksmingumas yra įvertintas kaip iš esmės nesiskiriantis lyginant su įprasta klinikine praktika (metilnaltreksono bromidas).

2. EKONOMINIO VERTINIMO APIBENDRINIMAS

Vykdant Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ (toliau – Aprašas) 173.2 punktą, ekonominis vertinimas neatliekamas klinikinio vertinimo metu nustačius didesnį palyginamąjį veiksmingumą lyginant su įprasta klinikine praktika (atitinka Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ 29.1.1 papunktį) ir kuriuos įrašius į A ar centralizuotai apmokamų vaistinių preparatų ir medicinos pagalbos priemonių sąrašus, prognozuojamas kompensavimo iš PSDF biudžeto išlaidų didėjimas antraisiais vaistinio preparato kompensavimo metais būtų lygus 0,03 proc. visų praėjusių metų PSDF išlaidų vaistiniams preparatams kompensuoti arba mažesnis.

3. PACIENTŲ ORGANIZACIJŲ PATEIKTI DUOMENYS 

Pacientų organizacijos pozicija nepateikta.

4. SVEIKATOS PRIEŽIŪROS SPECIALISTŲ  ORGANIZACIJŲ PATEIKTI DUOMENYS

Sveikatos priežiūros specialistų organizacijos pozicija nepateikta.

5. IŠVADOS 

	[bookmark: _Hlk185430554]Palyginamasis veiksmingumas

	☒ 29.1.1 yra didesnis, lyginant su įprasta klinikine praktika
(OSVU ne onkologinių ligų sukeltą lėtinį skausmą patiriančių pacientų populiacija)

☒ 29.1.2 iš esmės nesiskiria, lyginant su įprasta klinikine praktika
(OSVU onkologinėmis ligomis sergančių pacientų populiacijoje)

	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☐ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☒ Vykdant Aprašo 173.2 punktą vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos




6. REKOMENDACIJA

Vadovaujantis Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“, 301.5. papunkčiu rekomenduojama kompensuoti vaistinį preparatą pagal paraiškoje nurodytą indikaciją (arba jos dalį) su arba be skyrimo sąlygų.

4.3 Siūloma (-os) kompensuoti terapinės indikacijos ir skyrimo sąlygos 

Terapinės indikacijos
Rizmoic skirtas opioidų sukeltam vidurių užkietėjimui (OSVU) gydyti suaugusiems pacientams, kurie anksčiau buvo gydomi vidurių laisvinamuoju vaistiniu preparatu.

TLK -10AM kodas Y45.0

Skyrimo sąlygos

Skiriamas opioidų sukeltam vidurių užkietėjimui (OSVU) gydyti, kai gydymas vidurių laisvinamaisiais vaistais neveiksmingas. Skiria vidaus ligų gydytojas, šeimos gydytojas, gydytojas neurologas, gydytojas gastroenterologas, gydytojas hematologas, gydytojas onkologas chemoterapeutas arba gydytojas onkologas radioterapeutas.
____________________________



